Универзитет у Београду, Машински факултет, Караљице Марије 16, 11120 Београд, на основу Решења којим се овлашћује Машински факултет Универзитета у Београду за обављање послова обуке енергетских менаџера и овлашћених енергетских саветника („Службени гласник РС”, број 95/15) и Правилника о начину спровођења и садржини програма обуке за енергетског менаџера, трошковима похађања обуке, као и ближим условима, програму и начину полагања испита за енергетског менаџера (Сл. гласник РС, бр. 12/2015), објављује

## П О З И В

за пријављивање кандидата за обуку за енергетске менаџере за органе јединица локалне самоуправе (у даљем тексту: енергетски менаџери за област општинске енергетике).

Уз попуњен и потписан [Пријавни образац](http://www.mas.bg.ac.rs/_media/fakultet/obuke/obuka-energetskih-menadzera/prijavni_obrazac.docx), подноси се следећа документација:

* **фотокопија личне карте** (или очитану електронску личну карту)
* **фотокопија дипломе** о стеченом високо образовању првог степена академских студија у области техничко-технолошких наука у обиму од 180 ЕСПБ (Европски систем преноса бодова) или фотокопију дипломе стеченом високом образовању другог степена академских судија на мастер академским студијама 300 ЕСПБ, односно диплому о стеченом звању дипломираног инжењера у образовно-научним областима машинства, електротехнике или технологије,

и опционо:

* **Изјаву** да је кандидат од стране јединице локалне самоуправе номинован да по добијању лиценце буде именован за енергетског менаджера јединице локане самоуправе као обвезника Сиситема енергетског менаџманта, оверену и потписану од овлашћеног лица јединице локалне самоуправе (председник општине/градоначелник).

Пријаве са комплетном документацијом се подносе у затвореној коверти са назнаком - **Пријава на Позив за обуку енергетски менаџера за област општинске енергетике**, на адресу:

Машински факултет,  
Караљице Марије 16  
11120 Београд

На полеђини коверте навести пун назив и адресу подносиоца пријаве.

## Где се одржава обука

Обука за енергетске менаџере за област општинске енергетике, биће одржана на Машинском факултетуу Београду, и биће у потпуности одржана у скаду програмом и правилима прописаним Правилником о начину спровођења и садржини програма обуке за енергетског менаџера, трошковима похађања обуке, као и ближим условима, програму и начину полагања испита за енергетског менаџера (Сл. гласник РС, бр. 12/2015).

Прелиминарни списак полазника обуке биће објављен **12. септембра 2016.** године, а коначни списак **15. септембра 2016.** године.

По објављивању списка, полазници ће добити инструкције како да регулишу трошкове обуке.  
Копију уплатнице, као доказ да је полазник платио трошкове обуке, полазници достављају пре почетка обуке.

## Почетак обуке

Почетак обуке предвиђен је за **3.октобар 2016**. године.

За информације у вези Позива можете се обратити на електронску адресу [scee@mas.bg.ac.rs](mailto:scee@mas.bg.ac.rs).